Ludwig Bemelmans

Ludwig Bemelmans, nado o 27 de abril de 1898 e finado o 1 de outubro de 1962, foi un escritor e ilustrador estadounidense, máis coñecido pola súa serie de libros para nenos Madeline.

Traxectoria
O pai de Bemelmans era belga, Lambert Bemelmans, e a súa nai alemá, Frances Fischer, e el naceu en Merano, actualmente en Italia pero entón en Austria, onde seu pai rexentaba un hotel. Medrou en Gmunden, ás beiras do lago Traunsee na Alta Austria.

En 1904, seu pai deixou á familia e súa nai levou a Ludwig e a seu irmán á súa cidade natal, Regensburg,  Bemelmans deixou a escola e traballou cun seu tío nun hotel en Austria, pero despois dun problema co director do hotel marchou ós Estados Unidos, onde vivía seu pai.

Durante anos traballou en hoteis e restaurantes e en 1917 entrou no exército, onde chegou ó grao de tetente segundo. En 1918 conseguiu a cidadanía estadounidense. Nos anos vinte intentou dedicarse á pintura, con pouca fortuna. Tivo unha  serie de historietas no New York World,  "The Thrilling Adventures of the Count Bric a Brac" pero despois de seis meses cancelouse. En 1934 comezou con Hansi a escribir libros para nenos e en 1939 apareceu o primeiro libro da serie de Madeline. Ademais de libros infantís, Bemelmans escribiu libros de viaxe e humorísticos e algún guións para Hollywood, como o de Yolanda and the Thief de Vincente Minnelli.

A serie de Madeline
Cada un dos libros da serie, profusamente ilustrada, comeza da mesma maneira: "In an old house in París, that was covered with vines, lived twelve little girls in two straight lines... the smallest one was Madeline."Nunha antiga casa de París, toda cuberta de viñas, vivían doce rapaciñas en dúas perfectas liñas...A máis pequerrecha era Madeline

As nenas están ó coidado dunha monxa, Miss Clavel. Outros personaxes son Pepito, fillo do embaixador español, Lord Covington (ó que as nenas chaman Cucuface), é o dono da casa e o can Genevieve.

Bemelmans publicou seis historias de Madeline durante a súa vida, e sete máis descubríronse e publicáronse postumamente

Madeline, 1939:
Madeline's Rescue, 1953
Madeline and the Bad Hat, 1956
Madeline's Christmas, 1956
Madeline and the Gypsies, 1959
Madeline in London, 1961

Adaptacións
Do primeiro filme, Madeline,  fíxo unha curtametraxe de animación Robert Cannon en 1952. Entre 1990 e 1995 gravouse unha serie de debuxos animados e en 1998 estreouse un filme, baseado en varios dos libros, dirixido por Daisy von Scherler Mayer.

 Outros libros 
 1934: Hansi
 1936: The Golden Basket
 1937: My War with the United States
 1938: Quito Express (libro de viaxes)
 1939: Small Beer (baseado na súa experiencia en Hollywood)
 1940: Fifi
 1941: At Your Service
 1942: Rosebud
 1942: I Love You, I Love You, I Love You
 1943: Now I Lay Me Down to Sleep
 1945: The Blue Danube
 1947: A Tale of Two Glimps
 1948: The Best of Times
 1952: How to Travel Incognito
 1953: The Borrowed Christmas
 1953: Parsley
 1960: Welcome Home!
 1960: How to Travel To Europe All to Yourself
 1962: Marina
 1962: On Board of Noah's Ark
 1963: The Street Where the Heart Lies
 1966: The Elephant Cutlet

 Notas 

Categoría:Escritores en lingua inglesa
Categoría:Escritores dos Estados Unidos de América